
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595



												
    Р Е Ш Е Н И Е

                                                                    №  РС-688-19-066


Днес, 16.10.2019 година, в град София, Комисията за противодействие на корупцията и за отнемане на незаконно придобитото имущество, в състав:


Член: Антоанета Цонкова
Член: Пламен Йоцов
Член: Силвия Къдрева


У С Т А Н О В И:


Производството е по реда на чл. 71, ал. 1, предл. 1 от Закона за противодействие на корупцията и за отнемане на незаконно придобитото имущество и е образувано като сигнал с рег. № ЦУ01/С-688/16.08.2019г. 
Сигналът е подаден против Таню Г. Танев – общински съветник при Общински съвет - *********. 
По същество, твърденията в сигнала са, че на 30.08.2018 г. Общински съвет *********приема Решение №7 за продажба на 3 броя общински имоти, представляващи земеделска земя в землището на с. Т*********. Г-н Танев, в лично качество се явява на единия търг, печели го и на 11.01.2019 г. чрез пълномощник подписва договора за продажба, като с тези си действия е нарушил забраните регламентирани в чл. 57, чл. 58, чл. 59 и чл. 60 от Раздел II на Закона за противодействие на корупцията и за отнемане на незаконно придобитото имущество (ЗПКОНПИ) – забрани и ограничения, свързани с изпълнение на висша публична длъжност. 
Към сигнала са приложени следните доказателства: заявление от С. А., докладна записка от В. В. – заместник-кмет на община *********, копие от подробен протокол на Общински съвет – *********от 30.08.2018 г., обява на община *********, протокол от 07.11.2018 г. – 2 броя, договор за продажба на недвижим имот – 1 брой от 11.01.2019 г. 
С оглед твърденията в сигнала, Комисията е изискала и събрала следните доказателства: клетвен лист на Таню Г. Танев; декларации по чл.12 от ЗПУКИ (отм.); докладна записка от В. В. – заместник-кмет на община ********* с рег. №08-00-195/13.08.2018 г на община *********.; АЧОС № 3086 от 07.06.2018 г., АЧОС № 3087 от 07.06.2018 г., АЧОС № 3089 от 07.06.2018 г.; Препис от Решение № 7 на общински съвет ********* по Протокол № 41 от 30.08.2018 г.; Протокол № 41/30.08.2018 г. на Общински съвет – ********* Заповед З-ОП-102 от 18.10.2018 г. на кмета на община ********* за провеждане на публичен търг с явно наддаване за продажба на общински поземлени имоти; протокол от 08.11.2018 г. от проведен публичен търг с явно наддаване за продажба по реда на чл. 35, ал. 1 от ЗОС; договор за продажба на недвижим имот с рег. № Д-ОС-з/16.01.2019 г.
Комисията служебно е приобщила протокол № 39/27.08.2018 г. на ПК „Общинска собственост, икономическа политика, финанси, бюджет, данъци и такси“ към общински съвет ********* от преписката по сигнал с рег. № ЦУ01/С-689/16.08.2019г. на КПКОНПИ.
Служебно е направена справка в НБД „Население“.

След като обсъди събраните в хода на административното производство доказателства, Комисията установи следното от фактическа страна:

Сигналът е подаден от физическо лице с посочени имена, ЕГН, адрес, телефон и електронен адрес.
Таню Г. Танев е общински съветник в Общински съвет ********* за мандат 2015г. – 2019г., видно от приложения клетвен лист от 10.11.2015г. 
Член е на Постоянната комисия „Общинска собственост, икономическа политика, финанси, бюджет, данъци и такси“ към Общински съвет – *********.
Видно от заявление вх. № 94-00-1052/02.04.2018 г. на община *********, С. А. е изразил желание за закупуване на имоти общинска собственост с № 053056, № 015017, №049124, и № 049125, находящи се в землището на с. Т*********.
С Докладна записка изх. № 08-00-195/13.08.2018г. от заместник-кмета на община *********, е предложено на Общински съвет ********* да даде съгласие  за продажба чрез публичен търг с явно наддаване на 3 броя поземлени имоти, находящи се в землището на село Т*********, както следва: ПИ № 73701.15.17, м. „М*********“, с площ 34 997,00 кв.м., категория „трета“, с начин на трайно ползване нива; ПИ 73701.49.124, м. „А*********“, с площ 9 995,00 кв.м., категория „пета“, с начин на трайно ползване нива и ПИ № 73701.49.125, м. „А*********“, с площ 142 986,00 кв.м., категория „пета“, с начин на трайно ползване нива, като възложи на кмета на община ********* да организира тръжна процедура, съгласно глава VIIIот НПУРОИ и подпише договорите за продажба на имотите.
Видно от Протокол № 39 от заседание на Постоянната комисия по „Общинска собственост, икономическа политика, финанси, бюджет, данъци и такси“ при Общински съвет *********, проведено на 27.08.2018 г., на което е обсъждана и гласувана докладна записка от заместник-кмета на община ********* за продажба по чл. 35, ал. 1 от ЗОС на общински поземлени имоти, находящи се в землището на с. Т*********, Таню Танев е отсъствал и не е взел участие в обсъждането и гласуването на докладната записка.
Видно от поименното гласуване на Решение № 7 по Протокол № 41 от 30.08.2018 г. на Общински съвет – *********, за продажба чрез публичен търг с явно наддаване на 3 броя поземлени имоти, находящи се в землището на село Т*********, както следва: ПИ № 73701.15.17, м. „М*********“, с площ 34 997,00 кв.м., категория „трета“, с начин на трайно ползване нива; ПИ 73701.49.124, м. „А*********“, с площ 9 995,00 кв.м., категория „пета“, с начин на трайно ползване нива и ПИ № 73701.49.125, м. „А*********“, с площ 142 986,00 кв.м., категория „пета“, с начин на трайно ползване нива, Таню Танев е отсъствал и не е взел участие в обсъждането и гласуването на решението.
Съгласно Заповед № З-ОП-102/18.10.2018 г. на кмета на община *********, на основание чл. 44, ал. 2 от ЗМСМА, чл. 35, ал. 1 от ЗОС, чл. 39, ал. 1 и чл. 52 от НПУРОИ, в изпълнение на Решение №7 по Протокол № 41 от 30.08.2018 г. на Общински съвет – ********* и писмо № 08-00-248/15.10.2018 г. на Председателя на Общински съвет -  *********, на 07.11.2018 г. следва да се проведе публичен търг с явно наддаване за продажба на общински поземлени имоти, находящи се в землището на с. Т*********, както следва: ПИ № 73701.15.17, м. „М*********“, с площ 34 997,00 кв.м., категория „трета“, с начин на трайно ползване нива; ПИ 73701.49.124, м. „А*********“, с площ 9 995,00 кв.м., категория „пета“, с начин на трайно ползване нива и ПИ № 73701.49.125, м. „А*********“, с площ 142 986,00 кв.м., категория „пета“, с начин на трайно ползване нива.
Видно от Протокол от 08.11.2018 г. на комисията, провела търга, при община *********, за спечелил търга за продажба на ПИ № 73701.15.17, м. „М*********“, с площ 34 997,00 кв.м., категория „трета“, с начин на трайно ползване нива, находяща се в землището на с. Т********* е обявен участник №1 – Таню Г. Танев. Сключен е договор № Д-ОС-з/16.01.2019 г. за продажба на недвижим имот, частна общинска собственост чрез публичен търг с явно наддаване по реда на чл. 35, ал. 1 от ЗОС между община *********, представлявана от д-р Д. Д. – кмет на община ********* и Таню Танев, чрез пълномощника си Г. Д., редовно упълномощена, съгласно пълномощно рег. № 7098/05.06.2017 г. на нотариус П. А., нотариус в район РС ********* с рег. № *********.

Въз основа на така изяснената фактическа обстановка, Комисията установи следното от правна страна:

За да е осъществен конфликт на интереси по смисъла на чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и  
чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Таню Георгиев Танев в качеството си на общински съветник при Общински съвет Търговище е лице, заемащо висша публична длъжност по смисъла на чл. 6, ал. 1, т. 32 от ЗПКОНПИ. 
Съгласно разпоредбата на чл.33, ал.1 от ЗМСМА, общинският съветник има право да бъде избиран в състава на постоянни и временни комисии на съвета, да предлага включването в дневния ред на заседанията на общинския съвет разглеждането на въпроси от компетентността на съвета и да внася проекти за решения, да участва в обсъждането и решаването на всички въпроси от компетентността на съвета, да отправя питания към кмета. 
От значение за установяване или не установяване конфликт на интереси е конкретно поведение на лицето, заемащо публична длъжност при изпълнение на правомощията му по служба, както и дали това поведение е в частен интерес - негов или на свързано с него лице.
	По отношение на твърденията за нарушаване забраните на Раздел II, глава осма от ЗПКОНПИ, от приложените и събрани по преписката в хода на производството  доказателства не се установи Таню Г. Танев да е упражнил правомощия по служба като общински съветник в Общински съвет ********* и член на Постоянната комисия по „Общинска собственост, икономическа политика, финанси, бюджет, данъци и такси“ във връзка с  обсъждането и гласуването на докладна записка от заместник-кмета на община ********* за продажба по чл. 35, ал. 1 от ЗОС на общински поземлени имоти, находящи се в землището на с. *********, на заседание на ПК по „Общинска собственост, икономическа политика, финанси, бюджет, данъци и такси“ при Общински съвет *********, проведено на 27.08.2018 г.
Видно от Протокол № 39 от заседание на ПК по „Общинска собственост, икономическа политика, финанси, бюджет, данъци и такси“ при Общински съвет *********, проведено на 27.08.2018 г., Таню Г. Танев е отсъствал от същото и не е взел участие в обсъждането и гласуването на докладната записка.
Липсата на упражнени правомощия по служба, във връзка с обсъждането и гласуването на докладна записка от заместник-кмета на община ********* за продажба по чл. 35, ал. 1 от ЗОС на общински поземлени имоти, находящи се в землището на с. Т*********, предопределят и липсата на частен интерес, който може да повлияе върху безпристрастното и обективното им изпълнение, поради което се налага извода, че по отношение на Таню Г. Танев липсват два от елементите на състава на конфликт на интереси, а липсата на който и да е елемент от понятието „конфликт на интереси“ обуславя липсата на такъв, по смисъла на чл. 52 от ЗПКОНПИ.
	 От събраните доказателства, също така не се установи Таню Г. Танев, да е упражнил правомощия по служба като общински съветник в Общински съвет *********, във връзка с обсъждането и гласуването на Решение № 7 по Протокол № 41 от 30.08.2018 г. на Общински съвет - ********* за продажба чрез публичен търг с явно наддаване на 3 броя поземлени имоти, находящи се в землището на село *********, както следва: ПИ № 73701.15.17, м. „М*********“, с площ 34 997,00 кв.м., категория „трета“, с начин на трайно ползване нива; ПИ 73701.49.124, м. „А*********“, с площ 9 995,00 кв.м., категория „пета“, с начин на трайно ползване нива и ПИ № 73701.49.125, м. „А*********“, с площ 142 986,00 кв.м., категория „пета“, с начин на трайно ползване нива.
Видно от поименното гласуване на Решение № 7 по Протокол № 41 от 30.08.2018 г. на Общински съвет – *********, Таню Г. Танев е отсъствал и не е гласувал. 
Липсата на упражнени правомощия по служба, във връзка с  гласуването на Решение № 7 по Протокол № 41 от 30.08.2018 г. на Общински съвет - ********* за продажба чрез публичен търг с явно наддаване на 3 броя поземлени имоти, предопределят и липсата на частен интерес, който може да повлияе върху безпристрастното и обективното им изпълнение, поради което се налага извода, че по отношение на Таню Г. Танев липсват два от елементите на състава на конфликт на интереси по чл. 52 от ЗПКОНПИ. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Осма от ЗПКОНПИ, които представляват негова проявна форма и за липсата на конфликт на интереси по смисъла на чл. 52 от ЗПКОНПИ.

Предвид изложеното, Комисията за противодействие на корупцията и за отнемане на незаконно придобитото имущество, на основание чл. 74, ал. 1и ал. 2 от ЗПКОНПИ от ЗПКОНПИ 

РЕШИ:

НЕ УСТАНОВЯВА конфликт на интереси по отношение на Таню Г. Танев с ЕГН ************** – лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с  обсъждането и гласуването на 27.08.2018 г. на докладна записка от заместник-кмета на община ********* за продажба по чл. 35, ал. 1 от ЗОС на общински поземлени имоти, находящи се в землището на с. Т********* на заседание на ПК по „Общинска собственост, икономическа политика, финанси, бюджет, данъци и такси“ при Общински съвет *********, поради липса на упражнени правомощия по служба.

 НЕ УСТАНОВЯВА конфликт на интереси по отношение на Таню Г. Танев с ЕГН ************** – лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с гласуването на Решение № 7 по Протокол № 41 от 30.08.2018 г. на Общински съвет - ********* за продажба чрез публичен търг с явно наддаване на 3 броя поземлени имоти, находящи се в землището на село Т*********, поради липса на упражнени правомощия по служба.

	Препис от решението да се изпрати на Окръжна прокуратура *********, с оглед преценка за реализиране на правомощията й по чл. 76, ал. 2 от ЗПКОНПИ.
	
С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 

	

КОМИСИЯ:

Член:………………………/П/………../Антоанета Цонкова/

Член:…………………...…/П/…………....…/Пламен Йоцов/

Член:…………………...…/П/…………....…/Силвия Къдрева/

